கேள்வி: மரியா பிரைமாசென்கோ - வாழ்க்கை குறித்து விரிவாக சொல்லுங்கள்.
பதில்: 1936 ஆம் ஆண்டு நடைபெற்ற குடியரசுக் கட்சியின் முதல் நாட்டுப்புறக் கலை கண்காட்சியில் மரியாவின் ஓவியங்கள் இடம்பெற்றிருந்தன. இந்த கண்காட்சி மாஸ்கோ, லெனின்கிராட் மற்றும் வார்சா போன்ற பல நகரங்களில் காட்சிப்படுத்தப்பட்டது. 1937 ஆம் ஆண்டில், இவரின் படைப்புகள் பாரிசு நகரில் காட்சிக்கு வைக்கப்பட்டன. மரியாவின் படைப்புகள் பெரும்பாலும் உக்ரேனிய மற்றும் போலந்து நாட்டுப்புற மரபுகளை சார்ந்து இருக்கின்றன. இவை இயற்கை, உலகம் மற்றும் கற்பனை கதைகள் போன்ற பலவற்றை சித்தரிக்கின்றன.Kolisnyk, O. V., and M. O. Kovalenko. "Naive art: features of creative perception." ''Art and Design'' (2021). சிறிது காலம் சித்திரத்தையல் கலையில் ஈடுபட்டு வந்த இவர், பின்னர் 1930 களில் மீண்டும் ஓவியத்திற்கு மாறினார். இந்தக் காலகட்டத்தை சேர்ந்த இவரது படைப்புகள் வெள்ளை பின்னணி கொண்ட துணிகளில் வரையப்பட்டுள்ளன. மேலும் இவை பெரும்பாலும் உக்ரேனிய பாரம்பரியம் பற்றிய கருத்தாக்கங்களை சார்ந்திருந்தன. 1960கள் முதல் 1980கள் வரை உள்ள காலத்தில் வரையப்பட்ட இவரது ஓவியங்கள் பெரும்பாலும் பல பிரகாசமான வண்ணங்களை கொண்டிருந்தன. 1970 ஆம் ஆண்டு முதல் இவர் ஓவியங்களுடன், அதன் பின்புறத்தில் அந்த படைப்பின் தலைப்புடன் தொடர்புடைய குறுகிய சொற்றொடர்கள் அல்லது பழமொழிகளைச் சேர்க்கத் தொடங்கினார்.